CELEX: 62010TA0029
Language: el
Date: 2012-03-02 00:00:00
Title: Υποθέσεις T-29/10 και T-33/10: Απόφαση του Γενικού Δικαστηρίου της 2ας Μαρτίου 2012 — Κάτω Χώρες και ING Groep κατά Επιτροπής (Κρατική ενίσχυση — Χρηματοπιστωτικός τομέας — Ενίσχυση προς αντιμετώπιση σοβαρής διαταραχής της οικονομίας κράτους μέλους — Εισφορά κεφαλαίου με δικαίωμα του αποδέκτη της ενισχύσεως να επιλέξει μεταξύ εξοφλήσεως και μετατροπής σε μετοχές — Μεταβολή των όρων εξοφλήσεως κατά τη διοικητική διαδικασία — Απόφαση κηρύσσουσα την ενίσχυση συμβατή με την κοινή αγορά — Έννοια του όρου «κρατική ενίσχυση» — Πλεονέκτημα — Κριτήριο του ιδιώτη επενδυτή — Αναγκαίος και εύλογος σύνδεσμος μεταξύ του ύψους της ενισχύσεως και του εύρους των μέτρων που απαιτούνται ώστε να καταστεί η ενίσχυση συμβατή με την κοινή αγορά)

21.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/23
            
         Απόφαση του Γενικού Δικαστηρίου της 2ας Μαρτίου 2012 — Κάτω Χώρες και ING Groep κατά Επιτροπής
   (Υποθέσεις T-29/10 και T-33/10) (1)
   
   (Κρατική ενίσχυση - Χρηματοπιστωτικός τομέας - Ενίσχυση προς αντιμετώπιση σοβαρής διαταραχής της οικονομίας κράτους μέλους - Εισφορά κεφαλαίου με δικαίωμα του αποδέκτη της ενισχύσεως να επιλέξει μεταξύ εξοφλήσεως και μετατροπής σε μετοχές - Μεταβολή των όρων εξοφλήσεως κατά τη διοικητική διαδικασία - Απόφαση κηρύσσουσα την ενίσχυση συμβατή με την κοινή αγορά - Έννοια του όρου «κρατική ενίσχυση» - Πλεονέκτημα - Κριτήριο του ιδιώτη επενδυτή - Αναγκαίος και εύλογος σύνδεσμος μεταξύ του ύψους της ενισχύσεως και του εύρους των μέτρων που απαιτούνται ώστε να καταστεί η ενίσχυση συμβατή με την κοινή αγορά)
   2012/C 118/38
   Γλώσσα διαδικασίας: η ολλανδική και η αγγλική
   
      Διάδικοι
   
   
      Προσφεύγοντες: Βασίλειο των Κάτω Χωρών (εκπρόσωποι: C. Wissels, Y. de Vries και M. de Ree, επικουρούμενοι από τον de P. Glazener, δικηγόρο) (υπόθεση T-29/10) και ING Groep NV (Άμστερνταμ, Κάτω Χώρες) (εκπρόσωποι: αρχικώς O. Brouwer, M. Knapen και J. Blockx, δικηγόροι, στη συνέχεια O. Brouwer, J. Blockx και M. O’Regan, solicitor (υπόθεση T-33/10)
   
      Καθής: Ευρωπαϊκή Επιτροπή (εκπρόσωποι: H. van Vliet, L. Flynn και S. Noë)
   
      Παρεμβαίνουσα υπέρ του προσφεύγοντος στην υπόθεση T-33/10: De Nederlandsche Bank NV (Άμστερνταμ, Κάτω Χώρες) (εκπρόσωποι: αρχικώς B. Nijs και G. van der Klis, στη συνέχεια G. van der Klis, M. Petite και S. Verschuur, και τέλος M. Petite και S. Verschuur, δικηγόροι)
   
      Αντικείμενο
   
   Αίτημα περί μερικής ακυρώσεως της αποφάσεως 2010/608/ΕΚ της Επιτροπής, της 18ης Νοεμβρίου 2009, σχετικά με την κρατική ενίσχυση C 10/09 (πρώην N 138/09) που χορήγησαν οι Κάτω Χώρες για εγγυητική διευκόλυνση μη ρευστοποιήσιμων περιουσιακών στοιχείων και σχέδιο αναδιάρθρωσης της ING (ΕΕ 2010, L 274, σ. 139).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Συνεκδικάζει τις υποθέσεις T-29/10 και T-33/10 προς έκδοση κοινής αποφάσεως.
            
         
               2)
            
            
               Ακυρώνει το άρθρο 2, πρώτο εδάφιο, της αποφάσεως 2010/608/ΕΚ της Επιτροπής, της 18ης Νοεμβρίου 2009, σχετικά με την κρατική ενίσχυση C 10/09 (πρώην N 138/09) που χορήγησαν οι Κάτω Χώρες για εγγυητική διευκόλυνση μη ρευστοποιήσιμων περιουσιακών στοιχείων και σχέδιο αναδιάρθρωσης της ING, καθώς και το άρθρο 2, δεύτερο εδάφιο, και το παράρτημα II της εν λόγω αποφάσεως.
            
         
               3)
            
            
               Καταδικάζει την Ευρωπαϊκή Επιτροπή στα δικαστικά έξοδα.
            
         
      (1)  ΕΕ C 80 της 27.3.2010.